Ambrose P. Dery

Ambrose Dery (wɔ 23 Ɔbɛnem 1956), yɛ Ghana amannyɔni , na ɔyɛ Ɔman no mu Ɔsoafoɔ ne mmarahyɛbadwani  ma Nandom Mansini no. Ɔdii nkonim wɔ mansini no mu wɔ afe 2016 abatoɔ no mu wɔ New Patriotic Party tekiti so.

 Asetena mu nsɛm 
Hon. Dery yɛ mmaranimfoɔ a ɔkɔɔ Ghana Suapɔn mu wɔ afe 1977 mu bere a ɔwiee Navrongo Ntoaso Sukuu na ɔwiee ne Bachelor of Law (LL. B) na afei ɔfrɛɛ no kɔɔ Mmaranimfoɔ kuo mu wɔ afe 1982 mu.

 Adwuma 
Na Dery yɛ Dery & Co no panyin ne ne kwankyerɛfoɔ panyin.

 Amanyɔsɛm 
Ansa na ɔrekɔ mmarahyɛ badwa mu wɔ afe 2008 mu no,  Wɔpaw Dery sɛ Mmaranimfoɔ Panyin Abadiakyiri wɔ afe 2003. Ɔsan nso yɛɛ asomfoɔ dibea mmienu sɛ mantam soafoɔ a ɔhwɛ Upper West mantam no so firi afe 2004 kɔsi afe 2006 ne Ɔman Soafoɔ wɔ Atɛntrenee Dwumadibea fi afe 2005 kɔsi 2007. Hon. Dery yɛɛ adwuma sɛ Minority Leader Abadiakyiri maa Ghana mmarahyɛ badwa a ɛto so num. Hon. Dery dii nkonim wɔ Nandom mmarahyɛ badwa akonwa abatoɔ no mu, afei Lawra-Nandom Mansini wɔ afe 2008 mu nanso ɔhweree akonwa no maa Benjamin Kumbuor wɔ afe 2012 abatoɔ mu. Hon. Dery yɛɛ Water Aid Partner Round Table, mpɔtam hɔ NGO ahodoɔ fekuw a Nsu Mmoa de sika boa no no Titenani mfeɛ du (1993-2003). Wɔ din a wɔde kɔmaa mmarahyɛ badwa no sɛ wɔmfa nnye ntom wɔ Ɔbɛnem bosome no da a ɛtɔ so aduonu baako wɔ afe 2021 mu no, Ɔmampanyin no na ɔpaw Dery sɛ ɔnkɔ so nkura ne som adwuma mu sɛ Ɔman no mu ɔsoafoɔ.

 Ankorankoro asetena 
Ambrose yɛ Katolekni na waware a ɔwɔ abɔfra baako.

 Badwakuo ahodoɔ 
Na ɔyɛ Amansan Mmara, Mmara ne Mmarahyɛ badwam Nsɛm no mu ni na na ɔsan yɛ Selection Committee no mu ni.

 Baabi a menyaa mmoa firiiɛ